ਸਿਰਲੇਖ: ਯੁਵਰਾਜ ਸਿੰਘ: ਬੱਲੇ ਦੀਆਂ ਦਹਾੜਾਂ ਤੋਂ ਸੰਨਿਆਸ ਦੇ ‘ਹੰਝੂਆਂ’ ਤੱਕ\nਇੱਕ ਕਾਲਪਨਿਕ ਲੇਖ ਦੇ ਉੱਪਰ ਦਿੱਤੇ ਸਿਰਲੇਖ ਨੂੰ ਦੇਖਦੇ ਹੋਏ, ਲੇਖ ਦੀ ਕਲਪਨਾ ਕਰੋ।\n
End of YouTube post, 1

2007 ਦੇ ਟੀ-20 ਵਿਸ਼ਵ ਕੱਪ ਅਤੇ 2011 ਦੀ ਵਿਸ਼ਵ ਕੱਪ ਵਿੱਚ ਜਿੱਤ ਦੇ ਹੀਰੋ ਰਹੇ ਯੁਵਰਾਜ ਸਿੰਘ ਨੇ ਸਾਊਥ ਹੋਟਲ ਵਿੱਚ ਇੱਕ ਪ੍ਰੈੱਸ ਕਾਨਫਰੰਸ ਵਿੱਚ ਕੌਮਾਂਤਰੀ ਕ੍ਰਿਕਟ ਤੋਂ ਆਪਣੀ ਸੰਨਿਆਸ ਲੈਣ ਦਾ ਐਲਾਨ ਕੀਤਾ।

37 ਸਾਲਾ ਯੁਵਰਾਜ ਸਿੰਘ ਨੇ ਭਾਰਤ ਲਈ ਆਪਣਾ ਆਖ਼ਰੀ ਇੱਕ ਰੋਜ਼ਾ ਮੈਚ ਇੰਗਲੈਂਡ ਦੇ ਵਿਰੁੱਧ ਖੇਡਿਆ ਸੀ, ਉਨ੍ਹਾਂ ਦਾ ਆਖ਼ਰੀ ਪੰਜ ਰੋਜ਼ਾ ਮੈਚ ਵੀ ਦਸੰਬਰ 2012 ਵਿੱਚ ਇੰਗਲੈਂਡ ਦੇ ਹੀ ਖ਼ਿਲਾਫ਼ ਸੀ।

ਇਹ ਵੀ ਪੜ੍ਹੋ:

ਪਿਛਲੇ ਦੋ ਸਾਲਾਂ ਦੌਰਾਨ ਉਨ੍ਹਾਂ ਨੇ ਕਿਸੇ ਵੀ ਫਾਰਮ ਵਿੱਚ ਭਾਰਤ ਲਈ ਕ੍ਰਿਕਟ ਨਹੀਂ ਖੇਡਿਆ।

ਯਾਦਗਾਰੀ ਪਾਰੀਆਂ

ਆਪਣੇ ਸੰਨਿਆਸ ਦੇ ਐਲਾਨ ਤੋਂ ਬਾਅਦ ਯੁਵਰਾਜ ਨੇ ਕ੍ਰਿਕਟ ਦੀ ਮੈਦਾਨ ਨਾਲ ਜੁੜੀਆਂ ਆਪਣੀਆਂ ਯਾਦਾਂ ਤਾਜ਼ਾ ਕੀਤੀਆਂ।

ਉਨ੍ਹਾਂ ਨੇ ਕ੍ਰਿਕਟ ਦੇ ਮੈਦਾਨ ਵਿੱਚ ਸਭ ਤੋਂ ਯਾਦਗਾਰੀ ਤਿੰਨ ਮੈਚਾਂ ਬਾਰੇ ਦੱਸਿਆ।

ਯੁਵਰਾਜ ਨੇ ਕੌਮਾਂਤਰੀ ਕ੍ਰਿਕਟ ਵਿੱਚ ਆਪਣੀਆਂ ਤਿੰਨ ਬਿਹਤਰੀਨ ਪਾਰੀਆਂ ਵਿੱਚ, 2011 ਵਿੱਚ ਵਿਸ਼ਵ ਕੱਪ ਜਿੱਤਣਾ, 2007 ਟੀ-20 ਵਿਸ਼ਵ ਕੱਪ ਵਿੱਚ ਇੰਗਲੈਂਡ ਦੇ ਖਿਲਾਫ਼ ਇੱਕ ਓਵਰ ਵਿੱਚ ਲਾਏ ਗਏ 6 ਛੱਕੇ ਅਤੇ 2004 ਵਿੱਚ ਲਾਹੌਰ ਵਿੱਚ ਬਣਾਇਆ ਗਿਆ ਟੈਸਟ ਸੈਂਕੜੇ ਨੂੰ ਗਿਣਿਆ।

ਕੈਂਸਰ ਹੋਣਾ - ਅਰਸ਼ ਤੋਂ ਫਰਸ਼ 'ਤੇ ਡਿੱਗਣ ਸਮਾਨ  

ਯੁਵਰਾਜ ਨੇ ਰਿਟਾਇਰਮੈਂਟ ਦਾ ਐਲਾਨ ਕਰਦੇ ਹੋਏ ਕਿਹਾ, "ਮੈਂ ਬਚਪਨ ਤੋਂ ਆਪਣੇ ਪਿਤਾ ਦੇ ਨਕਸ਼ੇ ਕਦਮਾਂ 'ਤੇ ਚੱਲਿਆ ਅਤੇ ਦੇਸ਼ ਵਾਸਤੇ ਖੇਡਣ ਲਈ ਉਹਨਾਂ ਦੇ ਸੁਪਨੇ ਦਾ ਪਿੱਛਾ ਕੀਤਾ।" 

"ਮੇਰੇ ਪ੍ਰਸ਼ੰਸਕਾਂ ਨੇ ਹਮੇਸ਼ਾ ਮੇਰਾ ਸਾਥ ਦਿੱਤਾ। ਮੇਰੇ ਲਈ 2011 ਦਾ ਵਿਸ਼ਵ ਕੱਪ ਜਿੱਤਣਾ, 'ਮੈਨ ਆਫ਼ ਦ ਸੀਰੀਜ਼' ਬਣਨਾ ਇਕ ਸੁਪਨੇ ਵਰਗਾ ਸੀ।" 

"ਇਸ ਤੋਂ ਬਾਅਦ ਮੈਨੂੰ ਕੈਂਸਰ ਹੋ ਗਿਆ। ਇਹ ਅਰਸ਼ ਤੋਂ ਫਰਸ਼ 'ਤੇ ਡਿੱਗਣ ਵਰਗਾ ਸੀ। ਉਸ ਵੇਲੇ ਮੇਰਾ ਪਰਿਵਾਰ, ਮੇਰੇ ਪ੍ਰਸ਼ੰਸਕ ਮੇਰੇ ਨਾਲ ਸਨ।" 

ਉਹਨਾਂ ਨੇ ਕਿਹਾ, "ਇੱਕ ਕ੍ਰਿਕਟਰ ਵਜੋਂ ਸਫ਼ਰ ਸ਼ੁਰੂ ਕਰਨ ਵੇਲੇ ਮੈਂ ਇਹ ਨਹੀਂ ਸੀ ਸੋਚਿਆ ਕਿ ਮੈਂ ਕਦੇ ਵੀ ਭਾਰਤ ਲਈ ਖੇਡਾਂਗਾ। ਲਾਹੌਰ ਵਿੱਚ 2004 'ਚ ਮੈਂ ਪਹਿਲਾ ਸੈਂਕੜਾ ਬਣਾਇਆ ਸੀ। ਲਾਹੌਰ ਵਿੱਚ ਟੀ-20 ਵਿਸ਼ਵ ਕੱਪ 'ਚ 6 ਗੇਂਦਾਂ ਵਿੱਚ ਛੇ ਛੱਕੇ ਲਗਾਉਣੇ ਵੀ ਯਾਦਗਾਰ ਸਨ।"

ਸਭ ਤੋਂ ਖ਼ਰਾਬ ਪ੍ਰਦਸ਼ਨ

ਯੁਵਰਾਜ ਸਿੰਘ ਦੇ ਛੇ ਛੱਕੇ

ਇਸ ਦੌਰਾਨ 2014 ਦੇ ਟੀ-20 ਵਿਸ਼ਵ ਕੱਪ ਦੇ ਫ਼ਾਈਨਲ ਵਿੱਚ ਸ੍ਰੀ ਲੰਕਾ ਦੇ ਖ਼ਿਲਾਫ 21 ਗੇਂਦਾਂ ਵਿੱਚ ਕੇਵਲ 11 ਦੌੜਾਂ ਬਣਾਉਣਾ ਯੁਵਰਾਜ ਦੀ ਸਭ ਤੋਂ ਮਾੜੀ ਕਾਰਗੁਜ਼ਾਰੀ ਸੀ।

ਉਹਨਾਂ ਨੇ ਕਿਹਾ, "2014 ਵਿੱਚ ਟੀ-20 ਦਾ ਫਾਈਨਲ ਮੇਰੇ ਜੀਵਨ ਦਾ ਸਭ ਤੋਂ ਖ਼ਰਾਬ ਮੈਚ ਸੀ। ਮੈਂ ਇਸ ਵੇਲੇ ਸੋਚ ਲਿਆ ਸੀ ਕਿ ਮੇਰਾ ਕ੍ਰਿਕਟ ਵਿੱਚ ਸਫ਼ਰ ਖ਼ਤਮ ਹੋ ਗਿਆ ਹੈ। ਤਦ ਮੈਂ ਥੋੜ੍ਹਾ ਰੁਕਿਆ ਅਤੇ ਵਿਚਾਰ ਕੀਤਾ ਕਿ ਮੈਂ ਕ੍ਰਿਕਟ ਖੇਡਣਾ ਸ਼ੁਰੂ ਕਿਉਂ ਕੀਤਾ ਸੀ।" 

"ਫਿਰ ਮੈ ਵਾਪਸ ਘਰੇਲੂ ਕ੍ਰਿਕਟ 'ਚ ਗਿਆ ਅਤੇ ਸਖ਼ਤ ਮਿਹਨਤ ਕੀਤੀ। ਫਿਰ ਮੈਂ ਤਿੰਨ ਸਾਲ ਬਾਅਦ ਇੱਕ-ਰੋਜ਼ਾ ਕ੍ਰਿਕਟ ਵਿੱਚ ਵਾਪਸੀ ਕੀਤੀ ਕਿਉਂਕਿ ਮੈਂ ਖ਼ੁਦ...